recursal/SuperWikiNEXT-32B huggingface dataset:
Leo Salonen 1960-luvulla.
**Leo "Lexa" Salonen** (29. heinäkuuta 1929 Viipuri – 15. syyskuuta 2018 Helsinki) oli suomalainen keittiömestari.

Leo Salosen työpaikkoja kokkina olivat rahtilaivat, hotelli Atlantic (Göteborgissa), norjalainen M/S Björkenheim -tankkeri, ravintola Motti, ravintola Fen Kuan, ravintola Klippan, ravintola Espilä, ravintola Teatterigrilli, ravintola Intim (Tukholmassa), ravintola Lido, ravintola Hongkong (Amsterdam) ja ravintola Vivex. Leo Salonen toimi vuodesta 1967 ravintoloitsijana Helsingin Suomalaisella Klubilla, Suomalaisella Pursiseuralla ja Särkänlinnassa. 1970-luvulla Salonen johti ravintoloitsijana Katajanokan Kasinoa. Tästä tehtävästä hän jäi eläkkeelle poikansa Juhani Salosen ryhtyessä ravintoloitsijaksi Katajanokan Kasinossa.

Salonen kuului vuonna 1964 IKA-International Chefs Culinary Competition -kilpailuista (kokkiolympialaiset) Frankfurtista kultamitalin voittaneeseen Suomen kokkijoukkueeseen. Hän oli Suomen ensimmäisiä tv-kokkeja, jonka ohjelmaa *Hyvää ruokaa hyvissä kehyksissä* esitettiin Tesvisiossa (1959–1960). Salonen teki ruokaa myös tv-ohjelmassa *Herkuttelevat herrat*.

Lähteet
-------

1. 1 2 3  Kaappo Karvala: Leo Salonen 1929–2018. Keittiömestari (HS:n muistokirjoitus väittää virheellisesti Salosta Suomen ensimmäiseksi tv-kokiksi. Häntä aiemmin Tesvision tv-kokkina oli kuitenkin esiintynyt toimittaja, talousopettaja Seija Pukonen, o.s. Telama, jolla oli ruoka-ohjelma vuosina 1956–1961.(Lähde: Parasta pöytään s. 114))  28.9.2018. Helsingin Sanomat, hs.fi. Viitattu 9.1.2018.
2. 1 2  Kari Martiala & Helena Lylyharju: *Parasta pöytään. Suomalaisen gastronomian historia*, s. 69, 100–105, 108, 114, 115, 191, 193, 201. Erityisesti s. 100–105 ja 201. Gummerus, 2017. ISBN 978-951-24-0412-4.
**Tomaszówin piirikunta** (puol. *powiat tomaszowski*) on Puolan piirikunta Łódźin voivodikunnassa. Sen väkiluku oli vuoden 2021 lopussa 115 110. Piirikunnan ainoa kaupunkikunta on hallintokeskus Tomaszów Mazowiecki. Kymmenen maalaiskuntaa ovat Będków, Budziszewice, Czerniewice, Inowłódz, Lubochnia, Rokiciny, Rzeczyca, Tomaszów Mazowiecki, Ujazd sekä Żelechlinek.

Tomaszówin piirikunnan pinta-alasta arviolta 31,3 prosenttia oli metsän peitossa vuonna 2019.

Tomaszówin piirikunnan työttömyysaste oli vuoden 2020 lopussa 7,7 prosenttia.

Piirikunnan väestöpyramidi 2014.
Vuoden 2019 lopussa Tomaszówin piirikunnan asukkaista 52,2 prosenttia oli naisia ja 47,8 prosenttia miehiä. Puolan väestönlaskennassa 2011 väkiluvun laskettiin olevan 121 206 ja sen ennakoidaan vuoteen 2050 mennessä pienenevän 91 151 asukkaaseen. Alle 18-vuotiaat muodostivat vuoden 2021 lopussa 17,9 prosenttia piirikunnan väestöstä, työikäiset 58,2 prosenttia ja eläkeikäiset 23,9 prosenttia. Väestön keski-ikä oli 42,7 vuotta. Elävänä syntyneiden määrä oli vuonna 2020 yhteensä 989 lasta.

Lähteet
-------

1. 1 2 3 4 5 6 7 8 9 10  Powiat tomaszowski w liczbach *Polska w liczbach*. Viitattu 3.9.2022. (puolaksi)
2. ↑  Koalicja w Radzie Powiatu Tomaszowskiego zawarta. Kto nowym starostą tomaszowskim? *Tomaszów Mazowiecki Nasze Miasto*.  27.11.2018. Viitattu 6.11.2020. (puolaksi)
3. ↑  Territorial units (Territorial units layout-pudotusvalikosta valittaessa vaihtoehto "Administrative units", sitten alle avautuvasta luettelosta kohta "Łódzkie") Puolan tilastokeskus. Viitattu 6.11.2020. (puolaksi, englanniksi)
4. ↑  Powiat tomaszowski (PDF) Łódźin tilastokeskus. Viitattu 3.9.2022. (puolaksi)
5. ↑  Mniejszości narodowe i etniczne oraz społeczność posługująca się językiem kaszubskim wg powiatów w 2011 r. Puolan sisäministeriö.  Arkistoitu 19.6.2021. Viitattu 6.11.2020. (puolaksi)

Łódźin voivodikunnan lippu.Łódźin voivodikunta
**Pääkaupunki: Łódź**   

Aleksandrów Łódzki | Bełchatów | Biała Rawska | Błaszki | Brzeziny | Drzewica | Działoszyn | Głowno | Kamieńsk | Koluszki | Konstantynów Łódzki | Krośniewice | Kutno | Łask | Łęczyca | Łódź | Łowicz | Opoczno | Ozorków | Pabianice | Pajęczno | Piotrków Trybunalski | Poddębice | Przedbórz | Radomsko | Rawa Mazowiecka | Rzgów | Sieradz | Skierniewice | Stryków | Sulejów | Szadek | Tomaszów Mazowiecki | Tuszyn | Uniejów | Warta | Wieluń | Wieruszów | Zduńska Wola | Zelów | Zgierz | Złoczew | Żychlin

**Piirikunnat**   

Bełchatów | Brzeziny | Kutno | Łask | Łęczyca | Łowicz | Itäinen Łódź | Opoczno | Pabianice | Pajęczno | Piotrków | Poddębice | Radomsko | Rawa | Sieradz | Skierniewice | Tomaszów | Wieluń | Wieruszów | Zduńska Wola | Zgierz

**Kaupunkipiirikunnat**   

Łódź | Piotrków Trybunalski | Skierniewice
1978–1991
**Kazahstanin sosialistisen neuvostotasavallan vaakunan** otti käyttöön Kazahstanin sosialistisen neuvostotasavallan hallitus 26. maaliskuuta 1937. Vaakuna pohjautuu Neuvostoliiton vaakunaan ja siinä on tyypilliset kommunismin tunnukset; sirppi ja vasara ja punainen tähti. Vaakunassa lukee "*Kaikkien maiden proletariaatit, liittykää yhteen!*" (kaz. Барлық елдеpдің пролетарлары, бірігіңдер!, *Barlıq elderdiñ proletarları, biriginder!*, ven. Пролетарии всех стран, соединяйтесь!, *Proletari vseh stran, sojedinjaites!*).

Neuvostoliiton romahdettua ja Kazakstanin itsenäistyttyä se luopui kommunistisesta vaakunasta.

Katso myös
----------

* Kazakstanin vaakuna

  

Neuvostotasavaltojen vaakunat
Armenian SNT | Azerbaidžanin SNT | Georgian SNT | Kazahstanin SNT | Kirgiisien SNT | Latvian SNT | Liettuan SNT | Moldavian SNT | Tadžikistanin SNT | Turkmenistanin SNT | Valko-Venäjän SNT | Ukrainan SNT | Uzbekistanin SNT | Venäjän SFNT | Viron SNT

---

Karjalais-suomalainen SNT (1940–1956) | Transkaukasian SFNT (1922–1936)
**Tomer Chencinski** (s. 1. joulukuuta 1984 Tel Aviv) on israelilaissyntyinen kanadalainen jalkapalloilija, pelipaikaltaan maalivahti, jolta löytyy myös Puolan kansalaisuus. Hän edustaa irlantilaista seuraa Shamrock Rovers FC, johon hän siirtyi alkuvuonna 2017. Hän on pelannut lyhyen aikaa vuonna 2015 Rovaniemen Palloseurassa.

Chencinski kasvoi Thornhillissä, Ontariossa ja pelasi kaksi kautta yliopistojalkapalloa Robert Morrisin yliopistossa. Hän siirtyi Fairleigh Dickinsonin yliopistoon juniorina ja pelasi siellä kaksi kautta.

Chencinski aloitti ammattilaisuransa vuonna 2007, kun hän teki sopimuksen try-outin jälkeen Major League Soccer -seura Toronto FC:n kanssa. Tästä huolimatta hän ei pelannut seuran edustusjoukkueessa. Hän siirtyi vuonna 2007 Major Indoor Soccer Leagueen Detroit Ignitioniin. Hän pelasi tämän jälkeen sarjatasoa alempana USL Premier Development Leaguessa Newark Ironbound Expressissä vuonna 2008, mutta jätti seuran kesken kauden saatuaan sopimuksen Moldovan pääsarjasta Nistru Otacista. Chencinski pelasi Nistru Otacissa vain kolme ottelua ennen paluuta Yhdysvaltoihin ja Harrisburg City Islandersiin vuonna 2009. Pelattuaan kauden Harrisburgissa hän vietti aikaa harjoittelemalla MLS-seura Philadelphia Unionn kanssa.

Chencinskin piti aloittaa seuraava kausi Harrisburgissa, mutta hän siirtyi koejaksolla Veikkausliigassa pelaavaan Vaasan Palloseuraan tammikuussa 2011. Hän teki seuran kanssa 1+1-vuotisen sopimuksen. Chencinski ja Janne Henriksson kamppailevat seurassa ykkösmaalivahdin paikasta. Hän debytoi Veikkausliigassa 23. toukokuuta 2011 FF Jaroa vastaan, kun hän pääsi Henrikssonin tilalle 83. minuutilla.

Joulukuun 5. päivä 2011 Chencinski siirtyi Ruotsin Allsvenskaniin Örebro SK:n riveihin kaudeksi 2012.

Joulukuussa 2012 Chencinski siirtyi julkistamattomalla siirtosummalla Örebrosta Maccabi Tel Avivin joukkueeseen pelaamaan Israelin pääsarjaa.

Tammikuussa 2015, Chencinskin ilmoitettiin palanneen Suomeen ja liittyneen Rovaniemen Palloseuran joukkueeseen.

Huhtikuussa 2015 Chencinski loukkaantui Veikkausliigan avausottelussa yhteentörmäyksessä HJK:n Mike Havenaarin kanssa. Hänellä todettiin oikean olkanivelen kiertäjäkalvosimen repeämä. Hänet leikkasi ortopedi Risto Kemppainen Rovaniemellä. Tehokkaan kuntoutuksen ja onnistuneen leikkauksen myötä Chencinski palasi ennätysnopeasti pelikentille vain 3 ½ kk kuluttua leikkauksesta.  *lähde?*

Lähteet
-------

1. ↑  FDU's Tomer Chencinski Signs With Toronto FC Of The MLS  3.6.2007. Northeast Conference.  Arkistoitu 7.8.2007. Viitattu 15.6.2011. (englanniksi)
2. ↑  Tomer Chencinski raitaan  3.2.2011. Vaasan Palloseura. Viitattu 15.6.2011. [vanhentunut linkki]
3. ↑  Vepsu jäi taas ilman palkintoa  23.5.2011. Vaasan Palloseura. Viitattu 15.6.2011. [vanhentunut linkki]
4. ↑  Chenciski transfer from Orebro agreedArkistoitu kopio  26.12.2012. Maccabi Tel Aviv Football Club.  Arkistoitu 27.7.2014. Viitattu 15.3.2013. (englanniksi)
5. ↑  RoPS vahvisti rivejään maalivahdilla ja topparilla  22.1.2015. Rovaniemen Palloseura. Viitattu 24.1.2015.

Aiheesta muualla
----------------

* Chencinski Rovaniemen Palloseuran sivuilla (Arkistoitu – Internet Archive)
Gianni Lora Lamia erikoiskokeella Libyassa.
**Dakar-ralli 2000** (myös *Dakar-Kairo-ralli 2000*) oli 22. Dakar-ralli, joka ajettiin 6. tammikuuta 2000 ja 23. tammikuuta 2000 välisenä aikana. Kilpailun lähtöpaikka oli Dakarissa Senegalissa ja päätepiste Kairossa Egyptissä. Kilpailun pituus oli 7 863 kilometriä ja reitti kulki Senegalin, Malin, Burkina Fason, Nigerin, Libyan ja Egyptin alueella.

Kilpailu pysäytettiin kun Washingtonista ja Pariisista annettiin varoituksia, että 300 Algerialaista sissiä suunnitteli kilpailun väijyttämistä Nigerissä, joka ohitettiin ilmakuljetuksilla. Sissien aiheuttaman riskin vuoksi kilpailun järjestäjät hankkivat kolme Antonov An-124 -kuljetuskonetta, joilla kilpailun osallistujat kuljetettiin riskialueen yli. Kilpailun pääjärjestäjä Hubert Auriol kertoi, että siirto vaati 18 edestakaista lentoa Nigerin pääkaupungista Niameysta Sebahiin Libyaan ja operaation kustannukset olivat noin 4,7 miljoonaa dollaria. Neljä peruttua osuutta olisi ollut noin 3 000 kilometriä ja kokonaispituus olisi ollut 11 000 kilometriä.

Kilpailu
--------

Kilpailun lähdössä oli 135 autoa, 200 moottoripyörää, 30 kuorma-autoa (kilpailijoita), sekä 36 kuorma-autoa (huoltoautoja).
Maalissa oli 225 ajoneuvoa, joita oli 95 autoa, 107 moottoripyörää ja 23 kuorma-autoa.

Yleiskilpailun voittajat:

* autot: Ranska Jean-Louis Schlesser & Andorra Henri Magne
* moottoripyörät: Ranska Richard Sainct
* kuorma-autot: Chagin-Yakoubov-Savostine

Lähteet
-------

1. 1 2 3 4  22nd TOTAL - DAKAR - CAIRO 2000 - History *automobilsport.com*. Viitattu 16.3.2023. (englanniksi)
2. 1 2  Dakar Retrospective 1979-2007 (PDF)  Arkistoitu. Viitattu 16.3.2023. (englanniksi)
3. 1 2 3  Francois Raitberger: Guerrillas force Dakar rally airlift *theguardian.com*.  14.1.2000. Viitattu 16.3.2023. (englanniksi)
4. ↑  Terrorist threat on Paris-Dakar rally *news.bbc.co.uk*.  11.1.2000. Viitattu 16.3.2023. (englanniksi)
5. ↑  Rally resumes after airlift *news.bbc.co.uk*.  18.1.2000. Viitattu 16.3.2023. (englanniksi)
6. ↑  Frenchmen win Dakar rally *news.bbc.co.uk*.  23.1.2000. Viitattu 16.3.2023. (englanniksi)

Dakar-ralli

|  |  |
| --- | --- |
| Eurooppa ja Afrikka | 
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* ~~2008~~

 |
| Etelä-Amerikka | 
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| Lähi-itä | 
* 2020
* 2021
* 2022
* 2023

 |
**Biswamoy Biswas** (2. kesäkuuta 1923 Kalkutta Intia – 10. elokuuta 1994 Kalkutta) oli intialainen lintutieteilijä.

Biswasin isä oli geologian professori. 1947 Biswas sai *Zoological Survey of Indialta* (ZSI) kolmen vuoden apurahan, jonka avulla hän saattoi opiskella British Museumissa, Berliinin eläintieteellisessä museossa Erwin Stresemannin ohjauksessa ja American Museum of Natural Historyssa Ernst Mayrin ohjauksessa.

Biswas promovoitiin filosofian tohtoriksi Kalkuttan yliopistossa 1952. Hän osallistui Daily Mail -lehden osittain rahoittamalle Lumimies-tutkimusretkelle Mount Everestille 1954. Hän oli American Ornithologists' Unionin (AOU) jäsen vuodesta 1948, ja 1953 hänet valittiin kirjeenvaihtajajäseneksi. Myöhemmin hänen vastuulleen tuli ZSI:n lintu- ja nisäkäsosasto. AOU myönsi hänelle työskentelyyn British Museumissa Chapman-apurahan vuosina 1965, 1966 ja 1970. Sittemmin hän toimi ZSI:n johtajana, kunnes jäi eläkkeelle 1981. Vielä sen jälkeenkin hän toimi vuoteen 1986 emeritustutkijana.

Biswasin kirjallinen tuotanto oli hyvin laaja. Hänen päätutkimuskohteinaan olivat Nepalin ja Bhutanin linnusto. Biswas nimesi ja kuvaili indokiinankaijan (*Psittacula roseata*). Hänen kunniakseen on nimetty *Biswamoyopterus biswasi*-liito-oravalaji.

Teoksia
-------

* *A Check-list of Genera of Indian Birds* (1953).
* *The Birds of Nepal*, 12 osaa (1960–1967).
* *The Birds of Bhutan*, yhdessä Salim Alin ja Sidney Dillon Ripleyn kanssa (1995).

Lähteet
-------

1. ↑  ITIS
2. ↑  ITIS (Arkistoitu – Internet Archive)

* Ernst Mayrin laatima muistokirjoitus (The Auk)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |

 |
**Kirgisia** on osallistunut **Turkvision laulukilpailuun** kolme kertaa, vuonna 2013, 2014 ja 2015.

Historia
--------

### 2013

Kirgisia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Çoro kappaleella "Kaygyrba" (Кайгырба). Turkvision laulukilpailun semifinaalissa Çoro pääsi jatkoon ja sijoittui finaalissa kahdeksanneksi 183 pisteellä.

### 2014

20. heinäkuuta 2014 ilmoitettiin että Kirgisia osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin bändi nimeltä Non-Stop kappaleella "Seze bil" (Сезе бил). Kilpailun semifinaalissa Non-Stop sai 190 pistettä, sijoittui kuudenneksi ja pääsi finaaliin. Finaalissa he saivat 196 pistettä ja sijoittuivat neljänneksi.

### 2015

Kirgisia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin laulaja Jiidesh İdirisova kappaleella "Kim bilet" (Kим билет). Finaalissa İdirisova voitti Kirgisialle ensimmäisen voiton 194 pisteellä.

Kilpailijat
-----------

Värien selitykset
  Voitto
  Toinen
  Kolmas
  Viimeinen

| Vuosi | Artisti(t) | Kieli | Kappale | Sija | Pisteet | Semif. | Pisteet |
| --- | --- | --- | --- | --- | --- | --- | --- |
| 2013 | Çoro | Kirgiisi | "Kaygyrba" (Кайгырба) | 8 | 183 | Jatkoon | – |
| 2014 | Non-Stop | Kirgiisi | "Seze bil" (Сезе бил) | 4 | 196 | 6 | 190 |
| 2015 | Jiidesh İdirisova | Kirgiisi | "Kim bilet" (Kим билет) | 1 | 194 | Ei semifinaalia |
| 2016 | Kilpailu peruttu |

Lähteet
-------

1. ↑  Granger, Anthony: Türkvizyon 2013: Participating Countries Revealed  19.10.2013. Eurovoix.com. Viitattu 6.12.2015. (englanniksi)
2. ↑  Granger, Anthony: Turkvizyon’14: Kazakhstan Wins! *News*.  21.11.2014. Eurovoix.  Arkistoitu 29.11.2014. Viitattu 17.2.2020. (englanniksi)
3. ↑  Granger, Anthony: TURKVIZYON’15: KYRGYZSTAN HAS WON THE THIRD TURKVIZYON SONG CONTEST *News*.  19.12.2015. Eurovoix.  Arkistoitu 22.12.2015. Viitattu 17.2.2020. (englanniksi)
**Arthur Abraham** (alk. Avetik Abrahamyan, s. 20. helmikuuta 1980) on Armeniassa syntynyt ammattinyrkkeilijä. Hänellä on myös Saksan kansalaisuus ja nyrkkeilykehässä hän edustaakin Saksaa. Miehen valmentaja on Ulli Wegner. Amatööriurallaan Abraham otteli 90 kamppailua voittaen niistä 81. Hän aloitti ammattilaisnyrkkeilyuransa vuonna 2003. Ammattinyrkkeilijänä Abraham on voittanut IBF liiton keskisarjan mestaruuden sekä WBO liiton ylemmän keskisarjan mestaruuden.

Nyrkkeilyura
------------

178-senttinen Abraham, joka tunnetaan myös lempinimellä King Arthur, voitti IBF-liiton keskisarjan maailmanmestaruuden päihittämällä Kingsley Ikeke joulukuussa 2005. Hän puolusti mestaruuttaan voitokkaasti vuonna 2006 Shannan Tayloria ,Kofi Jantuahia ja Edison Mirandaa vastaan. Mirandan hän voitti pistein, vaikka sai ottelun viidennessä erässä leukamurtuman. Leuka korjattiin ottelun jälkeen asentamalla siihen leikkauksessa titaanilevyjä. Abraham palasi kehään leukamurtumasta toivuttuaan ja puolusti mestaruuttaan vuonna 2007 voitokkaasti Sebastien Demersia ja Khoren Gevoria vastaan.

Abraham jatkoi uraansa 27. kesäkuuta 2009 voittaen 185 cm pitkän Mahir Oralin. Abraham voitti ensimmäisessä ylemmässä keskisarjassa käymässään ottelussa 17. lokakuuta 2009 Jermain Taylorin tyrmäyksellä kamppailun kahdennessatoista erässä. Ensimmäisen tappionsa Abrahan kärsi 27. maaliskuuta 2010 Andre Dirrelliä vastaan Super Six turnauksessa. Uransa toisen tappion Abrahan kärsi heti seuraavassa ottelussaan Carl Frochille pistein täydet 12 erää kestäneen ottelun päätteeksi. Uran kolmas tappio Abrahamille tuli ottelussa WBA liiton ylemmän keskisarjan mestaruudesta Andre Wardia vastaan käydyssä ottelussa joka ratkesi tuomariäänin Wardin eduksi. Tämän jälkeen Abraham kukisti muutamia melko tuntemattomia iskijöitä häviten melko tuntemattomalle Robert Stieglitzille lääkärin keskeytettyä ottelun kolmannen erän jälkeen. Vuonna 2016 käydyssä ottelussa Abraham menetti WBO liiton mestaruuden Gilberto Ramirezille hävittyään ottelun yksimielisesti kaikin tuomariäänin.

##### Iskuvoima

Abrahamia pidetään keskisarjan kovalyöntisimpänä miehenä. Hän kertoo mitanneensa iskuvoimakseen 380 kg.

Lähteet
-------

1. ↑  Ammattinyrkkeilyn verkkosivu[vanhentunut linkki]
2. ↑  Avausottelu Berliinissä
3. ↑
4. ↑  [vanhentunut linkki]

Aiheesta muualla
----------------

* Boxrec.com
* Abrahamin kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Khoren Gevorjan** (s. 16. maaliskuuta 1979, Vagharšapat) on saksanarmenialainen uransa lopettanut ammattilaisnyrkkeilijä ja entinen keskisarjan Euroopan mestari.

Ura
---

Vasenkätinen Gevor aloitti nyrkkeiluransa Armeniassa 12-vuotiaana. Amatööriurallaan hän otteli 75 ottelua, joissa saavutti 72 voittoa. Armenian mestaruuden hän voitti kuudesti. Ammattilaiseksi Gevor ryhtyi 20-vuotiaana päästyään hampurilaisen Universum-ammattilaistallin leipiin. Hänen valmentajanaan toimi Fritz Sdunek.

Vuonna 2002 Gevor pääsi kaksi kertaa iskemään ylemmän välisarjan avoimesta Saksa mestaruudesta tšekinmaalaista Lukáš Konecnya vastaan, mutta hävisi molemmilla kerroilla, ensimmäisellä kerralla silmäkulman aukeamisen seurauksena päiden yhteen kolahtamisen johdosta oltuaan pistekorteissa tappiolla, ja toisen kerran teknisellä tyrmäystuomiolla niin ikään auenneen silmäkulman takia. 

Noustuaan painoluokkaa ylemmäs keskisarjaan ja oteltuaan lukuisia otteluita vailla tappiota kahden vuoden ajan pääsi Gevor ottelemaan Gustavo Magallanesia vastaan avoimena olleesta IBF- ja WBO-liittojen intercontinental-tittelistä. Joulukuussa 2005 käyty ottelu päättyi Gevorin voittoon teknisellä tyrmäyksellä kahdeksannessa erässä. Hän puolusti titteleitään Sergei Homitskia vastaan voitolla kaikin tuomariäänin.

Vuoden 2007 elokuussa Gevor pääsi MM-otteluun, kun hän kohtasi IBF-liiton mestaruusottelussa maanmiehensä, hallitsevan mestarin Arthur Abrahamin. Berliinin Max Schmeling Hallessa käyty ottelu päättyi tyrmäystappioon Abrahamin vasemman koukun seurauksena yhdennessätoista erässä.

Seuraavan kerran Gover pääsi titteliotteluun, kun hän kohtasi entisen tittelinhaltijan Amin Asikaisen avoimena olleesta Euroopan mestaruudesta. Gevor hallitsi ottelua, joka lopulta päättyi Asikaisen kulman luovutukseen seitsemännessä erässä.

11. heinäkuuta 2009 Gevor haastoi WBA-liiton maailmanmestaruusottelussa Felix Sturmin. Nürburgringilla käyty ottelu tuomittiin hallitsevan mestarin Sturmin voitoksi kaikin tuomariäänin.

Lähteet
-------

* Khoren Gevorin ammattilaisottelutilastot BoxRec-tietokannassa

### Viitteet

1. ↑   (Arkistoitu – Internet Archive)
2. 1 2
3. ↑

Aiheesta muualla
----------------

* Khoren Gevorin virallinen sivu (Arkistoitu – Internet Archive)
**Ahvenanmaan sopimuksessa** viitataan kahteen Ahvenanmaan demilitarisointia ja neutralointia koskevaan sopimukseen.

**Ahvenanmaan konventio vuodelta 1856** allekirjoitettiin ensimmäinen sopimus 30. maaliskuuta 1856 Pariisissa, sen jälkeen Venäjä oli kärsinyt tappion Krimin sodassa Britanniaa ja Ranskaa vastaan. Jälkimmäiset toivoivat, että Venäjä ei militarisoi Ahvenanmaata, mikä vahvistettiin Pariisin sopimuksella (1856).  

Venäjä militarisoi saaret vuonna 1916 ensimmäisen maailmansodan aikana, mikä herätti Ruotsissa kriittisiä reaktioita.

**Ahvenanmaansaarten linnoittamattomuutta ja puolueettomuutta koskeva sopimus** allekirjoitettiin 19. lokakuuta 1921 Genevessä Kansainliiton välityksellä Ruotsin, Suomen, Saksan, Yhdistyneen kuningaskunnan, Ranskan, Italian, Tanskan, Puolan, Viron ja Latvian toimesta Ahvenanmaan kysymyksen aikana.

Oikeustieteilijä Rafael Erich arvosteli vuonna 1942 julkaistussa tutkimuksessaan vuoden 1921 sopimusta siitä, ettei se antanut Suomelle mahdollisuutta ryhtyä rauhan aikana konkreettisiin toimiin Ahvenanmaan saarten puolustamiseksi, mikä tuli esiin Euroopan poliittisen tilanteen kiristyessä 1930-luvun lopulla. Erich katsoi sopimuksen menettäneen täysin merkityksensä toisen maailmansodan sytyttyä.

Talvisodan jälkeen syksyllä 1940 Suomi ja Neuvostoliitto solmivat kolmannen Ahvenanmaan demilitarisointia koskevan sopimuksen, ns. Moskovan Ahvenanmaa-sopimuksen.

Viitteet
--------

1. ↑   Finlex: Ahvenanmaansaarten linnoittamattomuutta ja puolueettomuutta koskeva sopimus. Finlex. Viitattu 14.4.2023.
2. 1 2  Uneasy Sweden and the Menace of Prussianism; An Analysis of the Scandinavian Situation in View of Kaiser's Reported Ambition to Make the Baltic a German Lake (PDF)  24.5.1918. *The New York Times*. Viitattu 24.4.2009.
3. ↑  J. K: Paasikivi: *Toimintani Moskovassa ja Suomessa 1939–41, osa II – Välirauhan aika,* s. 90. Porvoo-Helsinki: WSOY, 1959.
Claude Joseph Vernet'n maalaus *Haaksirikko* (1759)
**Haaksirikko** tarkoittaa laivan tai muun aluksen tapaturmaista vaurioitumista, uppoamista tai tuhoutumista navigointivirheen, karilleajon, konevian, sään, yhteentörmäyksen tai muun ulkoisen syyn vuoksi. Haaksirikoista aiheutuvat aineelliset vahingot saattavat olla mittavia, mikäli alus vaurioituu korjauskelvottomaksi tai uppoaa siten, ettei alus tai sen lasti ole nostettavissa perinteisin pelastusmenetelmin. Haaksirikon yhteydessä vaarana on usein ihmishenkien menetys. Haaksirikoista on aluksen päällikön annettava meriselitys viranomaisille.

Suomessa tapahtuvat sekä suomalaisia aluksia vieraiden valtioiden aluevesillä tai kansainvälisillä vesialueilla kohtaavat haaksirikot ja vaurioitumiset sekä vaaratilanteet tutkii Onnettomuustutkintakeskus. Mikäli kyseessä on vieraan valtion lipun alla purjehtiva alus, tai haaksirikko tapahtuu vieraan valtion aluevesillä, Onnettomuustutkintakeskus tutkii tapahtuman yhteistyössä paikallisten viranomaisten kanssa.

Yhteishaveri
------------

**Yhteishaveri** eli yhteinen haveri tarkoittaa tietoista taloudellista uhrausta suuremman kokonaisuuden pelastamiseksi. Sellainen tilanne voi synty kun osa lastista joudutaan heittämään mereen, jotta muu lasti, rahti ja alus pelastuisivat.

Etymologia
----------

*Haaksi* on vanha, suomalais-ugrilaisissa kielissä omaperäinen sana laivalle. Eräissä sukukielissä sen vastineet merkitsevät ruukkua tai astiaa. Haaksirikko tarkoittaa siis *haahden* eli aluksen rikkoutumista.*lähde?* *Nykysuomen sanakirja* kertoo sanaa *haaksi* merkityksessä alus, laiva, pursi, vene käytettävän varsinkin runokielessä.

### Haaveri ja haveri

*Haveri* on lainaa ruotsin haaksirikkoa tarkoittavasta sanasta *haveri*.*lähde?* *Nykysuomen sanakirjan* mukaan *haveri* on merivahinko, jota teos pitää haveria parempana ilmauksena. Kuvakielessä onnettomuus, vahinko.
Sana *haaveri* on *Nykysuomen sanakirjan* mukaan arkityylinen ilmaus sanalle haaksirikko. Kuvakielessä onnettomuudesta.

Katso myös
----------

* Hylky
* Luettelo kuuluisista vesiliikenneonnettomuuksista

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Haaksirikko**.
* Erkki Itkonen (toim.): *Suomen sanojen alkuperä A–K*. Suomalaisen Kirjallisuuden Seura, 1992. ISBN 951-717-692-9.
* Sadeniemi, Matti (päätoimittaja): *Nykysuomen sanakirja, osat 1*. 14. painos. Helsinki: WSOY, 1996. ISBN 951-0-18261-3. </ref

### Viitteet

1. ↑  WSOY Iso tietosanakirja 10, s. 366, WSOY 1997 ISBN 951-0-20163-4
2. ↑  Sadeniemi, 1996, s.310
3. ↑  Sadeniemi, 1996, s.392
4. ↑  Sadeniemi, 1996, s.318

Aiheesta muualla
----------------

* Meriturmien tutkijat: Miehet rynnivät turvaan ensimmäisinä (Arkistoitu – Internet Archive) (Yle.fi Uutiset 12.4.2012)
**Nina Maarit Rahkola** (s. 6. huhtikuuta 1984 Nakkila) on suomalainen toimittaja ja media-alan yrittäjä. Hän on työskennellyt MTV3:n *Huomenta Suomen* juontajana ja tapahtumien juontajana.

MTV:llä syksyllä 2017 esitetyssä dokumenttiohjelmien sarjassa nimeltä *Say What* Rahkola kiersi toimittajana eri puolilla maailmaa. *Say what* voitti vuoden 2017 Kouran uutis-, urheilu- ja ajankohtaissisältöjen sarjan pääpalkinnon. Hänen dokumenttisarjansa on ollut ehdolla Venla-palkinnon saajaksi.

Lähteet
-------

1. ↑  Nouhau Speakers - Nina Rahkola *Nouhau*.  Arkistoitu 16.5.2018. Viitattu 16.05.2018.
2. ↑  Nina Rahkola – Juontaja & Moderaattori *MySpeaker Oy*. Viitattu 6.5.2020.
3. ↑  Koura palkitsi vuoden 2017 parhaita ohjelmia *Koulutusrahasto*.  2018. Viitattu 16.05.2018.
4. ↑  Koura palkitsi vuoden 2017 parhaita ohjelmia *Yle*.  29.03.2018. Viitattu 16.05.2018.
5. ↑  Kultainen Venla shortlist 2017 *Venla*.  14.11.2017. Viitattu 16.05.2018.

Aiheesta muualla
----------------

* KOKOmedia (Arkistoitu – Internet Archive)
**Leningradin eläintarha** on eläintarha Pietarin kaupungissa Venäjällä. Sen perustivat Sofia ja Julius Gerhardt vuonna 1865. Eläintarhan nimeä vaihdettiin muutamaan otteeseen, kunnes vuonna 1952 alettiin käyttää nykyistä nimeä, joka on edelleen käytössä kunnianosoituksena työntekijöille, jotka pelastivat eläimiä Leningradin piirityksen aikana. Virtahepo nimeltä Kaunotar (ven. Красавица) selvisi piirityksestä hengissä ja siitä tuli Leningradin vastarinnan symboli.

Nykyisin eläintarhassa on yli 600 eri lajia, muun muassa jääkarhuja. Jääkarhu on kuvattuna eläintarhan tunnuksessa.

Lähteet
-------

1. ↑  Chalmers, William D.: *On the Origin of the Species hom touristicus*, s. 103. iUniverse, 2011. ISBN 978-1-4502-8926-9.
2. ↑  Maunumaa, Reetta-Sofia: Pelkäävää virtahepoa on halattava.  *Ilkka*, 18.10.2017, s. 8.
3. ↑  Ленинградский зоопарк *Museum.ru*. Viitattu 20.10.2017. (venäjäksi)
4. ↑  Your morning adorable: Polar bear cubs frolic in St. Petersburg snow *Los Angeles Times*.  15.3.2010. Viitattu 20.10.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Leningradin eläintarha**.
* Virallinen sivusto
**Jere Kallinen** (s. 10. tammikuuta 2002, Oulu) on suomalainen jalkapalloilija, joka pelaa keskikenttäpelaajana Veikkausliigan AC Oulussa. Kallinen debytoi Veikkausliigassa kaudella 2021.

Seurajoukkueet
--------------

Jere Kallisen pelaajaura aikuisten tasolla alkoi kaudella 2019, kun hän nousi OLS:in edustusjoukkueeseen Kakkosessa. Kaudella 2020 Kallinen nousi Ykkösessä pelanneen AC Oulun kokoonpanoon. Hän pelasi kauden aikana yhteensä kymmenen Ykkösen ottelua. AC Oulu voitti Ykkösen kaudella 2020 ja nousi Veikkausliigaan. Kallinen debytoi Veikkausliigassa 3. toukokuuta 2021 ottelussa AC Oulu–Ilves. 

Kauden 2023 loppuun mennessä Kaikkiaan Kallinen on pelannut Veikkausliigaa kolme kautta AC Oulun riveissä, joissa hän on pelannut 61 ottelua ja tehnyt yhden maalin.

Maajoukkue
----------

Jere Kallinen on olut mukana U21-vuotiaiden maajoukueessa; ensin varalla ja kaudella 2023 kokoonpanossa. Ensimmäinen maaotteluedustus Kallisella tuli 15. kesäkuuta 2023 Puolaa vastaan.

Lähteet
-------

1. ↑  Jere Kallinen Soccerwayn sivuilla
2. ↑  17-vuotiaalle Jere Kalliselle pelaajasopimus AC Oulu 21.12.2019.
3. ↑  Kallinen, Jere *veikkausliiga.com*. Viitattu 28.6.2022.
4. ↑  Jere Kallinen *transfermarkt.com*. Viitattu 28.6.2022. (englanniksi)

AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola
**Janez Brajkovič** (s. 18. joulukuuta 1983 Metlika, Jugoslavia) on slovenialainen maantiepyöräilijä, joka edustaa kotimaansa tallia Adria-Mobilia.

Brajkovič voitti vuonna 2004 alle 23-vuotiaiden maantieaika-ajon maailmanmestaruuden Veronassa sekä sijoittui hopealle ikäluokan EM-kilpailujen aika-ajossa. Seuraavana vuonna hän oli 23-vuotiaiden EM-kilpailujen aika-ajossa pronssilla. Aika-ajon sotilaiden maailmanmestaruuden hän voitti 2005, 2006 ja 2008.

Brajkovič aloitti ammattilaisuransa Discovery Channel -tallissa heinäkuussa 2005. Myöhemmin samana vuonna hän sijoittui yhdenneksitoista maantieajon MM-kilpailussa. Vuonna 2006 Brajkovič sijoittui viidenneksi niin Georgian, Katalonian kuin Sveitsinkin ympäriajoissa. Lisäksi hän voitti Georgian ympäriajon nuoren kilpailun.

Brajkovič sijoittui Espanjan ympäriajon 2006 viidennellä etapilla, kilpailun ensimmäisellä vuoriosuudella, toiseksi hävittyään loppukirin Danilo Di Lucalle. Seitsemännen etapin neljännen tilan jälkeen hän siirtyi kokonaiskilpailun kärkeen ja kantoi johtajan kultaista paitaa kahden osuuden ajan. Vuoden 2007 Tirreno-Adriaticossa Brajkovič sijoittui viidenneksi. Saman vuoden huhtikuussa hän saavutti ammattilaisuransa ensimmäisen voiton oltuaan paras Georgian ympäriajossa – lisäksi hän voitti nuorten kilpailun. 

Brajkovič edusti kaudet 2008–2009 Astana-tallia. Vuonna 2008 hän oli kolmas Saksan ympäriajossa ja kahdeksas MM-kilpailujen aika-ajossa. Lombardian ympäriajossa hän sijoittui Damiano Cunegon jälkeen toiseksi kukistettuaan loppukirissä Rigoberto Uranin. Brajkovič oli vuonna 2009 Italian ympäriajossa kahdeksastoista ja voitti Slovenian aika-ajomestaruuden. Mendrision MM-kilpailuissa hän sijoittui aika-ajossa kuudenneksi.

Brajkovič siirtyi kauden 2010 alusta Team RadioShack -joukkueeseen. Hän sijoittui samana vuonna viidenneksi Tour de Romandien kokonaiskilpailussa. Kesäkuussa Brajkovič voitti Critérium du Dauphinén kokonaiskilpailun sekä aika-ajona käydyn kolmannen etapin. Hän voitti 2011 Slovenian aika-ajomestaruuden ja oli Kööpenhaminan MM-kilpailujen aika-ajossa neljästoista.

Brajkovič palasi Astana-talliin kaudelle 2012. Hän voitti kolmannen etapin Katalonian ympäriajossa ja Slovenian ympäriajon kokonaiskilpailun. Ranskan ympäriajossa hän sijoittui yhdeksänneksi ja Lontoon olympialaisten aika-ajossa kymmenenneksi. Hän oli Vuelta a Burgos -kilpailussa kolmas 2014.

Brajkovič edusti yhdysvaltalaista UnitedHealthcare Pro Cycling Teamia vuosina 2015–2016, Bahrain-Merida 2017 ja Adria-Mobilia vuodesta 2018.

Lähteet
-------

* Janez Brajkovič Trap–Friis-tietokannassa (englanniksi)
* Janez Brajkovič Cycling Archives -tietokannassa (englanniksi)
* Janez Brajkovič Pro Cycling Stats -sivustolla (englanniksi)
**Kristijan Koren** (s. 25. marraskuuta 1986 Postojna, Notranjska) on slovenialainen maantiepyöräilijä. Hän 
aloitti ammattilaisuransa italialaisessa Bottoli Nordelettrica Ramonda -joukkueessa 2009, minkä jälkeen edusti niin ikään italialaista Liquigas/Cannondale Pro Cycling Teamia 2010–2014. Vuosina 2015–2017 hän on ajoi yhdysvaltalaistallissa, nimeltään viimeksi Cannondale-Drapac. Vuosina 2018–2019 hän edusti Bahrain-Meridaa.

Koren joutui keskeyttämään osallistumisensa Italian ympäriajoon toukokuussa 2019 epäillyn dopingrikkomuksen vuoksi. Hän sai kahden vuoden kilpailukiellon 15. toukokuuta 2019 – 14. toukokuuta 2021. Hän edusti slovenialaista Adria Mobil -joukkuetta viimeisillä ammattilaiskausillaan 2022–2023.

Koren on voittanut Slovenian-mestaruuden aika-ajossa vuonna 2007 ja maantieajossa 2022.

Saavutuksia
-----------

Lähteet: Cycling Archives, Pro Cycling Stats

2006
Aika-ajon alle 23-v. Slovenian-mestaruus
2007
Aika-ajon Slovenian-mestaruus
2008
Kuuban ympäriajo, 5. ja 13. etapin voitto
Istrian Spring Trophy, prologin voitto
Côte picarde (alle 23-v. kilpailu), voitto
MM-kilpailut, alle 23-v. aika-ajossa seitsemäs
Maantieajon sotilaiden maailmanmestaruus
2009
Giro della Regione Friuli Venezia Giulia, 3. etapin voitto
Baby Giro, 8. ja 9. etapin voitto
Giro della Valle d'Aosta, 6. etapin voitto
2010
GP Città di Camaiore, voitto
2012
Slovenian ympäriajo, kokonaiskilpailussa kolmas, pistekilpailun voitto, 4. etapin (aika-ajo) voitto
MM-kilpailut, aika-ajossa 17:s
2014
GP Beghelli, toinen
2022
Maantiajon Slovenian-mestaruus

Lähteet
-------

1. 1 2 3 4 5  Kristijan Koren *procyclingstats.com*. Viitattu 10.1.2024. (englanniksi)
2. 1 2 3  Kristjan Koren *cyclingarchives.com*. Viitattu 14.1.2018. (englanniksi)
3. ↑  Hiihdon MM-kisoissa alkanut dopingvyyhti paisuu: Kolme urheilijaa ja yksi urheilujohtaja hyllytettiin epäilysten vuoksi *www.iltalehti.fi*. Viitattu 15.5.2019.
*Tämä artikkeli kertoo suotyypistä. Muut merkitykset löytyvät täsmennyssivulta.*
Lettoa Ruotsissa. Etualalla jauhoesikko (*Primula farinosa*).
**Letto** on Suomessa kehitettyyn metsätyyppioppiin kuuluva runsasravinteinen puuton suotyyppi eli ravinteinen avosuo.

Syntyminen
----------

Letto muodostuu runsasravinteiselle kalkkipitoiselle paikalle. Jos letto kuivuu, paikalle tulee yleensä lehtomaista kangasta tai lehtoa. Jos taas leton turvekerrokset pääsevät kasvamaan liikaa, sen ravinteisuus köyhtyy, lettolajit väistyvät ja tilalle kasvaa räme.

Esiintyminen ja tyypit
----------------------

Lettoja tavataan Suomessa lähinnä pohjoisessa, aapasoiden yhteydessä.

### Varsinainen letto (VL)

Varsinaiset letot ovat vähärimpisiä. Ne voidaan jakaa edelleen alatyyppeihin vallitsevan sammallajin mukaan.

* Paludella-letto eli lähdeletto (LäL) rassisammal
* Scorpidium-letto (ScL) lettolierosammal
* Intermedius-Campylium-letto (IntL) lettosirppisammal ja lettoväkäsammal
* Warnstorfii-letto (WaL) heterahkasammal
* Recurvum-seinäsammal-letto (RecL)
* Schoenus-letto (SchL) ruosteheinä

### Rimpiletto (RiL)

Rimpiletot ovat erittäin märkiä, rimpien osuus pinta-alasta on yli puolet. Lettolierosammal, lettoväkäsammal ja keräpäärahkasammal ovat rimpilettojen tunnusomaisia sammalia. Kasvilajeja on kuitenkin yleensä vähemmän kuin varsinaisissa letoissa.

* Scorpidium-rimpiletto (ScRiL) eli mustarimpiletto
* Subsecundum-rimpiletto (SubRiL) eli kalvasrimpiletto

Kasvillisuus
------------

Letoissa esiintyy rehevää kasvillisuutta, esimerkiksi kämmeköitä ja suovehkaa. Valtalajina pohjakerroksessa ovat ruskosammalet. Kasvualusta on ravinteikas ja usein vain lievästi hapan, jopa neutraali tai emäksinen. Rahkasammalista esiintyy sellaisia vaateliaita lajeja kuin lettorahkasammal. Varpuja on hyvin vähän mutta ruohoja runsaasti kuten nevoilla. Metsä- ja niittykasveista tavanomaisia ovat muun muassa kielo, oravanmarja, nurmitatar sekä ojakellukka. Myös lettosaraa ja äimäsaraa esiintyy yleisesti.

Lähteet
-------

* Miettinen M. Huhta V. Mikkola K. Häyrinen U. Kuronen I. Rapeli M. 1978. Suoaapinen. Julkaisija: Suomen luonnonsuojeluliitto, ss. 28–30.

  

Metsätyyppiopin mukaiset Suomen metsien kasvupaikkatyypit, suotyypit ja suoyhdistymätyypit

|  |  |
| --- | --- |
| Lehtometsätyypit |   lehto |
| Kangasmetsätyypit |   lehtomainen kangas | tuore kangas | kuivahko kangas | kuiva kangas | karukkokangas |
| Suotyypit |   suometsät (korpi | luhta | räme) ja avosuot (neva | letto) |
| Suoyhdistymätyypit |   keidassuo | aapasuo | palsasuo |
**Rotaract** alkoi alun perin Rotary International -nuoriso-ohjelmana vuonna 1968 Charlotte North Rotary Clubilla Charlottessa, Pohjois-Carolinassa Yhdysvalloissa. Siitä on kasvanut merkittävä organisaatio, johon kuuluu yli 11 000 klubia ympäri maailmaa ja noin 250 000 jäsentä yli 180 maassa. Suomessa on 11 rotaract-klubia, pääasiassa yliopistokaupungeissa. Se on nuorten yli 18-vuotiaiden miesten ja naisten palvelu-, johtajuus-, ammatillinen ja yhteisöpalveluorganisaatio.

Tavoitteet
----------

Rotaract keskittyy nuorten aikuisten kehittämiseen johtajina yhteisöissään ja työpaikoillaan. Klubit ympäri maailmaa osallistuvat myös kansainvälisiin palveluprojekteihin maailmanlaajuisesti pyrkien tuomaan rauhaa ja kansainvälistä ymmärrystä maailmaan.

Rotaract tarkoittaa "Rotary in Action", vaikka nimi on alun perin peräisin Rotary Internationalin vuonna 1962 luomasta lukiotason ohjelmasta "Rotary" ja "Interact" (*International* + *Action*).

Toiminta
--------

Suurin osa Rotaract-aktiviteeteista tapahtuu klubitasolla. Rotaract-klubit pitävät henkilökohtaisia tai käytännössä, yleensä kahden viikon välein, virallisia kokouksia, joihin kuuluu puhujia, erikoisretkiä, sosiaalista toimintaa, keskusteluja tai vierailuja muihin klubeihin. Klubin jäsenet kokoontuvat määrättyinä päivinä palveluprojektityöhön, sosiaalisiin tapahtumiin tai ammatillisen / johtajuuden kehittämistyöpajoihin.

Saadakseen jäsenyyden mahdollisten jäsenten on oltava vähintään 18-vuotiaita, osoitettava sitoutuneensa Rotaractiin ja osoitettava, että heillä on hyvä maine yhteisössä.

Palveluihin kuuluvat klubipalvelu, yhteisöpalvelu, kansainvälinen palvelu ja ammatillinen kehitys. Rotaract Klubi toteuttaa useita projekteja jäsentensä kokonaiskehitykseen.

Vuonna 2019 Rotaract muuttui Rotary Internationalin ohjelmasta Rotary Internationalin jäsenyystyypiksi, mikä nosti sen aseman vastaavaksi Rotary-klubien kanssa. 1. heinäkuuta 2020 lähtien Rotaract-klubit voivat olla itsenäisiä klubeja tai Rotaract-klubit voivat sponsoroida niitä.

Lähteet
-------

1. ↑  Rotaract *Suomen Rotary*. Viitattu 22.2.2023.

Aiheesta muualla
----------------

* Etutsivu *Rotaract Finland*.  Arkistoitu 7.3.2021. Viitattu 14.3.2021. (englanniksi)
* Search: Rotaract *Rotary International*. Viitattu 14.3.2021. (englanniksi)
**Henrietta Anne** (16. kesäkuuta 1644 – 30. kesäkuuta 1670) oli englantilainen prinsessa josta tuli Orléansin herttuatar, ja merkittävä henkilö lankonsa Ludvig XIV:n hovissa.

Henrietta Anne oli Englannin Kaarle I:n ja Henrietta Marian nuorin tytär. Hänen isänsä teloitettiin vuonna 1649, ja Henrietta kasvoi äitinsä seurassa maanpaossa Pariisissa. Hänen veljensä Kaarle II sai Englannin kruunun vuonna 1660, ja maaliskuussa 1661 Henrietta Anne meni naimisiin Orléansin herttua Filip I:n, kuninkaan homoseksuaalisen veljen kanssa.

Heidän kahdesta eloon jääneestä tyttärestään Maria Luisasta tuli Espanjan Filip V:n kuningatar ja Orléansin herttuatar Anne Mariesta (1669–1728) tuli Sardinian kuningas Viktor Amadeus II:n puoliso, jonka jälkeläiset tavoittelivat myöhemmin Englannin kruunua.

Henrietta Anne neuvotteli vuonna 1670 Ranskan kuninkaan edustajana Doverin sopimuksen veljensä Kaarle II:n kanssa. Sopimus liittyi Ranskan ja Enlgannin yhteistyöhön Hollantia vastaan Kolmannen Englannin-Hollannin sodan edellä. Henrietta Anne kuoli pian palattuaan Ranskaan. Jacques Bénigne Bossuet kirjoitti kuuluisan puheen hänen hautajaisiinsa.

Lähteet
-------

1. 1 2 3 4  Henrietta Anne Of England *Encyclopaedia Britannica*. Viitattu 20.4.2023.
2. ↑  Henrietta Of England *The Columbia Encyclopedia, 6th ed..*. Viitattu 20.4.2023.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
	+ 2
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
*Suomen Kuvalehden* valokuvaajia 1960-luvun alkupuolella: Jussi Pohjakallio, Antti Taskinen ja Tuovi Nousiainen.
**Tuovi Nousiainen** (12. joulukuuta 1908 Tervo tai Karttula – 24. joulukuuta 1989 Vihti) oli suomalainen elo- ja valokuvaaja.

Nousiainen toimi jatkosodassa TK-miehenä ja kuvasi muun muassa Puolustusvoimain katsaukset numero 8, 9 ja 10 vuonna 1941. Pisimmän uran Nousiainen teki aikakauslehtikuvaajana Yhtyneissä Kuvalehdissä, jossa hän toimi muun muassa *Kotiliesi*-lehden päävalokuvaajana useita vuosikymmeniä. Hän oli Suomen ensimmäinen aikakauslehden palkkalistoille otettu valokuvaaja aloitettuaan uransa Yhtyneissä sotien jälkeen.

Nousiaiselle myönnettiin Valokuvataiteen valtionpalkinto vuonna 1977 ansioistaan aikakauslehtien kuvittajana.

Lähteet
-------

1. 1 2  Tuovi Nousiainen Elonetissä.
2. ↑  Tuovi Nousiainen ( s. 1908, k. 1989 ) *kukakuvasi.valokuvataiteenmuseo.fi*. Viitattu 22.12.2023.
3. ↑  Kukkonen, Jukka: Valokuvat kellareissa: Selvitys kustannustalojen kuva-arkistoista. (Arkistoitu – Internet Archive) Opetusministeriö, Kulttuuri-, liikunta- ja nuorisopolitiikan osaston julkaisusarja Nro 3/2002, sivu 23. Viitattu 15.8.2015.
4. ↑  Tuovi Nousiaiselle valtionpalkinto. *Kotiliesi* 12/1977, s. 6.

Kirjallisuutta
--------------

* Runeberg, Tutta & Wallius, Ossi: "Laboratorio miestenhuoneessa", *Ammatti: Lehtikuvaaja. Välähdyksiä suomalaisen lehtikuvaajan työstä 1920-luvulta 1960-luvun lopulle*, s. 80–90. Nousiaisen haastattelu ja kuvia. Kustannus-Mäkelä, Suomen Lehtikuvaajat ry, 1985. ISBN 951-9063-79-X.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Rouva Westaway on kuollut** on brittiläisen kirjailijan Ruth Waren neljäs jännitysromaani. Antti Saarilahden suomennoksen on julkaissut vuonna 2019 Otava.

Waren aiempien menestyskirjojen tavoin tässä on taas uusi päähenkilö, jonka ympärille rikos kiertyy, sillä Ware pitää epäuskottavana, että yhden henkilön kohdalle osuisi jatkuvasti rikoksia. Waren aiemmissa romaaneissa aiheena on ollut viattoman naisen osuminen väärään aikaan väärään paikkaan. Tässä neljännessä rikokseen syyllistyy kirjan päähenkilö.

Ware kuuluu siihen kirjalliseen aaltoon, joka on ollut viime vuosina palauttamassa psykologista jännitystä rikoskirjallisuuteen. Hän kirjoittaa Agatha Christien hengessä perinteisiä arvoitusdekkareita, joissa keskeinen jännite kohdentuu rikoksen tekijän henkilöllisyyden selvittämiseen.

Tarina
------

Tarinan ympäristönä on Warelle tuttu brittiläinen Brightonin kaupunki lähitienoineen. Kertomus alkaa, kun Harriet "Hal" Westaway saa kirjeen, jonka mukaan isoäiti on testamentannut hänelle omaisuutensa. Se on kuin vastaus hänen rukouksiinsa, sillä hän on veloissa ja koronkiskuri ahdistelee häntä. Mutta kirje on todellisuudessa tarkoitettu toiselle ihmiselle. Harriet päättää kuitenkin saada perinnön esiintymällä todellisena perijänä. Hän on saanut äidiltään oppia ennustajantaidoissa ja tarot-korttien tulkinnassa, ja hän osaa taitavasti astua uuteen rooliin aina tilanteen mukaan. Tarinassa vuorottelevat skeptisyys ja taikausko.

Hautajaisissa Harriet huomaa, ettei tilanne etene suunnitelmien mukaan, mutta hän ei voi enää perääntyäkään. Vaarana on, että hän menettää kaiken, jopa henkensä.

Arviot
------

Monet kriitikot pitävät teosta Waren tähänastisista parhaana, niin myös kirjailija A. J. Finn. *Publishers Weeklyssä* romaania luonnehditaan moderniksi goottilaiseksi jännitykseksi, jossa klaustrofobinen ilmapiiri pitää perhedraaman tarinan vauhdissa. *NB Magazinen* kriitikko toteaa, että Ware on tässä romaanissa noussut aivan uudelle tasolle, ja kiittää juuri goottilaista tunnelmaa, joka kuitenkin sijoittuu nykyaikaan. Kriitikko kiittää taitavaa kerrontaa, sillä hän ei osannut aavistaa tulevia tapahtumia.

Lähteet
-------

1. 1 2 3  Jukka Petäjä: Uusi rikos, uusi päähenkilö.  *Helsingin Sanomat*, 19.2.2019, s. C 2.
2. 1 2  Rouva Westaway on kuollut, takakansi
3. 1 2  Simon and Schuster Reading Guide for The Death of Mrs Westaway, viitattu 14.3.2019
4. ↑  Ariell Cacciola: The Death of Mrs. Westaway, Mystery Scene Magazine, May 2018, viitattu 14.3.2019
5. ↑  The Death of Mrs. Westaway, (Arkistoitu – Internet Archive) Simon & Schuster, viitattu 14.3.209
6. ↑  The Death of Mrs. Westaway, *Publishers Weekly* 2.4.2018, viitattu 14.3.2019
7. ↑  Nicola Smith, The Death of Mrs Westaway by Ruth Ware, (Arkistoitu – Internet Archive) *NB Magazine* 19.7.2018, viitattu 14.3.2019
Bundesamt für Verfassungsschutz
**Bundesamt für Verfassungsschutz** (BfV, suom. *Liittovaltion perustuslakisuojavirasto*) on Saksan liittotasavallan sisäministeriön kotimaan tiedustelun virasto.

Liittovaltion elimen lisäksi joka osavaltiolla on omat virastonsa, joita ei ole yhdistetty yhden elimen alle maan vahvan liittovaltioluonteen vuoksi. Verfassungsschutzilla on noin 2400 työntekijää ja sen vuosibudjetti on 144 miljoonaa euroa. Sen päämaja on Kölnissä ja johtaja vuodesta 2018 Thomas Haldenwang.

Verfassungsschutzin päätehtävä on tarkkailla ryhmiä, joita pidetään potentiaalisena uhkana vapaalle ja demokraattiselle järjestelmälle (*Freiheitlich-demokratische Grundordnung*). Se julkaisee vuosittain julkisen virallisen raportin ja ilmeisesti myös hallitukselle salaisia raportteja. Verfassungsschutzilla ei ole lainkäyttövaltaa. Jos se havaitsee rikoksia tapahtuvan tai suunniteltavan, se antaa tiedon poliisille.

Verfassungsschutzin tarkkailemiin järjestöihin kuuluvat:

* Äärioikeistolaiset poliittiset ääriliikkeet (lähinnä uusnatsit, mukaan lukien NPD, DVU-puolueet, Alternative für Deutschland -puolueen sisällä olevat ryhmittymät).
* Äärivasemmistolaiset poliittiset ääriliikkeet, erityisesti tietyt ryhmät Die Linke -puolueen sisällä, samoin kuin pienemmät kommunistiset puolueet ja ryhmittymät
* ulkomaalaisten äärijärjestöt, pääasiassa islamistiorganisaatiot
* Kultit kuten skientologia, jota pidetään Saksassa autoritaarisena ja antidemokraattisena kaupallisena järjestönä
* Järjestäytynyt rikollisuus

Johtajat
--------

* 1950–1954 Otto John
* 1955–1972 Hubert Schrübbers
* 1972–1975 Günther Nollau
* 1975–1982 Richard Meier
* 1983–1985 Heribert Hellenbroich
* 1985–1987 Ludwig-Holger Pfahls katosi heinäkuussa 1999, pidätettiin 2004  lahjontasyytteiden vuoksi
* 1987–1991 Gerhard Boeden
* 1991–1995 Eckart Werthebach
* 1995–1997 Hansjörg Geiger
* 1997–2000 Peter Frisch
* 2000–2012 Heinz Fromm
* 2012–2018 Hans-Georg Maaßen
* 2018– Thomas Haldenwang

Katso myös
----------

* Luettelo tiedustelupalveluista

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bundesamt für Verfassungsschutz**.
* Bundesamt für Verfassungsschutz
Theodor Bruun nuorempi hovijuhlapuvussa
**Theodor Bruun** (16. syyskuuta 1859 Pietari – 13. syyskuuta 1923 Summa) oli suomalainen vapaaherra ja virka- ja valtiopäivämies.

Bruunin vanhemmat olivat vapaaherra, ministerivaltiosihteeri Theodor Bruun ja Maria von Fock ja puoliso vuodesta 1891 Mary Edith Henley. Bruun tuli ylioppilaaksi Tartossa ja valmistui lakitieteen kandidaatiksi Tarton yliopistosta 1884. Pietariin palattuaan Bruun toimi siellä senaatin virkamiehenä. Kun Theodor Bruun vanhemmasta tuli ministerivaltiosihteeri ja yliopiston v.t. kansleri, Theodor Bruun nuorempi hoiti kanslerin sihteerin tehtävää. Vuonna 1896 hän tuli ministerivaltioaihteerin viraston virkamieheksi ja 1900 Suomen passiviraston päälliköksi Pietariin. Hän toimi myös Suomen Pankin tilintarkastajana Pietarissa. Bruun sai muun muassa kollegiasessorin, kamariherran ja todellisen valtioneuvoksen arvonimet.

Bruun osallistui aatelissäädyssä edustajana valtiopäiville 1885, 1888, 1891, 1894, 1897, 1899, 1900, 1904–1905 ja 1905–1906. Hän oli myös valtiopäivien seremoniamestari 1900, 1904–1905 ja 1905–1906.

Lähteet
-------

1. 1 2 3  *Helsingin yliopisto: opettajat ja virkamiehet vuodesta 1828. 1, A - K / Tor Carpelan ja L. O. Th. Tudeer.*, s. 115. Theodor Bruun. Tuntematon, 1925. Kansalliskirjasto (viitattu 13.04.2021).
2. ↑  Kuolleita.  *Iltalehti*, 15.09.1923, nro 214, s. 7. Kansalliskirjasto. Viitattu 13.04.2021.
3. ↑  Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, ss. 1467-1472.
4. ↑  Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544.